Ανδρομέδα (μυθολογία)

Η Ανδρομέδα ήταν πρόσωπο της ελληνικής μυθολογίας. Σύμφωνα με το μύθο την βρήκε και την έσωσε ο Περσέας ενώ ήταν δεμένη σε έναν βράχο, λίγο πριν την κατασπαράξει θαλάσσιο κήτος. Στη συνέχεια εκείνη και ο Περσέας παντρεύτηκαν.

Η Ανδρομέδα ήταν κόρη του Κηφέα και της Κασσιόπης, βασιλέων του Φοινικικού βασιλείου της Αιθιοπίας. Η Κασσιόπη, θεωρούσε ότι ήταν τόσο όμορφη όσο και οι Νηρηϊδες, γεγονός που προκάλεσε την οργή του Ποσειδώνα, ο οποίος έριξε λιμό στη χώρα και έστειλε ένα θαλάσσιο κτήνος που κατέτρωγε το λαό και τη χώρα. Σύμφωνα με το χρησμό του μαντείου του Άμμωνα η σωτηρία θα ερχόταν μόνο αν ο βασιλιάς παρέδιδε την κόρη του Ανδρομέδα στο κτήνος. Έτσι η Ανδρομέδα βρέθηκε δεμένη στο βράχο, στο έλεος του κτήνους. Ο Περσέας ο οποίος επέστρεφε από τη σφαγή της Γοργούς, σκότωσε το κτήνος, την ελευθέρωσε και την παντρεύτηκε αγνοώντας τον Φινέα, με τον οποίο ήταν αρραβωνιασμένη η Ανδρομέδα. Στη διάρκεια της γαμήλιας τελετής ξέσπασε καβγάς ανάμεσα στους δυο άνδρες, και ο Φινέας τελικά πέτρωσε, αφού κοίταξε το κεφάλι της Γοργούς. Η Ανδρομέδα ακολούθησε τον άνδρα της στην Τίρυνθα του Άργους. Γέννησαν έξι γιούς: τον Πέρση, τον Αλκαίο, τον Ήλιο, το Μέστορα, τον Σθενελό, και τον Ηλεκτρύωνα και μια κόρη τη Γοργοφόνη. Μετά το θάνατό της η Αθηνά την έκανε άστρο και την έβαλε στους αστερισμούς του βόρειου ουρανού κοντά στον Περσέα και την Κασσιόπεια.

Ο Σοφοκλής και ο Ευριπίδης, καθώς και ο Κορνήλιος, παρουσίασαν αργότερα το μύθο σε τραγωδίες τους.

Κατηγορία:Πρόσωπα της ελληνικής μυθολογίας

Andromeda Andromeda (mitologija) Andròmeda (mitologia) Andromeda (mytologie) Andromeda (mytholeg) Andromeda (mytologi) Andromeda (Mythologie) Andromeda (mythology) Andromedo (mitologio) Andrómeda (mitología) Andromeda Andromeda (mitologia) fa:آندرومده Andromeda (mytologia) Andromède (mythologie) Andrómeda אנדרומדה Andromeda (mitologija) Androméda (mitológia) Andromeda (mitologi) Andrómeda (grísk goðafræði) Andromeda (mitologia) アンドロメダ ანდრომედა (მითოლოგია) 안드로메다 Andromeda (mythologia) Andromeda (mitologija) Andromeda (mythologie) Andromeda (mytologi) Andromeda (mitologia) Andrômeda Andromeda (prinţesă) Андромеда (мифология) Andromeda (mitologija) Andromeda Andromeda (mytológia) Andromeda (mitologija) Андромеда (митологија) Andromeda (mytologi) แอนดรอมีดา Andromeda (mitoloji) Андромеда (міфологія) 安德洛墨達